
DR 30.11.2017                                                           15                   

 
Datuk Haji Ahmad bin Haji Maslan: Terima kasih Yang Berhormat Sekijang. 

Itu soalan yang cukup relevan dan menarik. Sebagai contoh, apa yang dibuat oleh 
kerajaan bagi menghadapi Industri 4.0 ini ialah kita sedang merangka pelan nasional bagi 
Industri 4.0 dan dijangka pelan nasional ini akan kita boleh muktamadkan menjelang 
akhir tahun ini.  

Kita juga melalui Bajet 2018 yang baru kita luluskan dua hari lalu, bahawa 
kerajaan mengumumkan satu peruntukan sebanyak RM245 juta bagi mewujudkan apa 
yang dipanggil sebagai dana strategik pelaburan domestik untuk mewujudkan smart 
manufacturing. Smart manufacturing ini adalah sesuai dengan konsep Industri 4.0 yang 
merupakan pembuatan dan pengeluaran pintar.  

Antara perkara-perkara lain dalam Industri 4.0 ini ialah semua yang berkaitan 
tentang robotik yang berkaitan tentang internet of things, berkaitan tentang apa yang 
dipanggil atau diistilahkan sebagai augmented reality, cloud computing, percetakan 3D 
yang semuanya itu boleh dirumuskan sebagai kilang pintar, pejabat pintar, logistik pintar, 
dan rumah pintar.  

Jadi, setelah kita dapat bajet ini, satu lagi yang kita perlu tingkatkan dalam 
usaha untuk Industri 4.0 ini ialah untuk menyediakan modal insan yang bersesuaian. 
Oleh kerana itu, institusi pendidikan terutama IPT dan IPTS dan juga institusi kemahiran 
perlu menyelaraskan segala kurikulum mereka sesuai dengan Industri 4.0. Sebagai 
contoh menjelang tahun 2020, kita memerlukan 2,000 data scientist, Tuan Yang di-
Pertua. 2,000 saintis data ini dia tak boleh wujud dalam setahun dua, dia perlu 
diusahakan.  

Kita telah menumpukan juga kepada perusahaan kecil sederhana (PKS). 
Semalam kita ada mesyuarat peringkat kebangsaan bersama Yang Amat Berhormat 
Perdana Menteri dan kita telah menggariskan perkara-perkara yang kita perlu buat untuk 
membantu PKS bagi menyesuaikan usaha-usaha perniagaan mereka selaras dengan 
Industri 4.0. Antara sektor yang kita tumpukan ialah kimia, elektrik dan elektronik, mesin 
dan peralatan, aeroangkasa dan juga peranti perubatan.  

Sebagai contoh daripada sudut aeroangkasa, semalam saya diberi peluang 
untuk melancarkan fan case ataupun pembuatan kelongsong bagi kipas kapal terbang 
disediakan oleh syarikat kita, UMW. Selepas itu kita akan menghantar dan kita dah 
menghantar pun ke Singapura bagi pihak Rolls Royce dan ini satu usaha sesuai dengan 
masa depan pengeluaran ataupun Industri 4.0. 

Seterusnya negara-negara yang terlibat dalam pelaburan pembuatan di negara 
kita. Saya ada senarai di sini. Ini adalah antara Januari hingga Jun 2017. 

  

Negara Bilangan Projek 

Singapura  44 

Jepun 16 

Jerman 10 

Netherlands 8 

Hong Kong 6 

Switzerland 5 

Perancis 4 

 

Itu antara tujuh negara yang melabur di negara kita antara Januari hingga Jun 
2017 di dalam sektor pembuatan. Terima kasih. 

 

5.  Tan Sri Dr. Muhammad Leo Michael Toyad Abdullah [Mukah] minta Menteri 
Kerja Raya menyatakan, apakah inisiatif kementerian dalam merancakkan penggunaan 
sistem bangunan industri (IBS) terutamanya pemaju sektor swasta untuk menjayakan 
dasar pembangunan negara serta apakah tindakan yang akan dikenakan sekiranya 
pemaju gagal mengguna pakai sistem ini.  

 

 

 

 



Datuk Haji Ahmad bin Haji Maslan: Terima kasih Yang Berhormat Sekijang. Itu soalan yang cukup relevan dan menarik. Sebagai contoh, apa yang dibuat oleh kerajaan bagi menghadapi Industri 4.0 ini ialah kita sedang merangka pelan nasional bagi Industri 4.0 dan dijangka pelan nasional ini akan kita boleh muktamadkan menjelang akhir tahun ini. Kita juga melalui Bajet 2018 yang baru kita luluskan dua hari lalu, bahawa kerajaan mengumumkan satu peruntukan sebanyak RM245 juta bagi mewujudkan apa yang dipanggil sebagai dana strategik pelaburan domestik untuk mewujudkan smart manufacturing. Smart manufacturing ini adalah sesuai dengan konsep Industri 4.0 yang merupakan pembuatan dan pengeluaran pintar. Antara perkara-perkara lain dalam Industri 4.0 ini ialah semua yang berkaitan tentang robotik yang berkaitan tentang internet of things, berkaitan tentang apa yang dipanggil atau diistilahkan sebagai augmented reality, cloud computing, percetakan 3D yang semuanya itu boleh dirumuskan sebagai kilang pintar, pejabat pintar, logistik pintar, dan rumah pintar. Jadi, setelah kita dapat bajet ini, satu lagi yang kita perlu tingkatkan dalam usaha untuk Industri 4.0 ini ialah untuk menyediakan modal insan yang bersesuaian. Oleh kerana itu, institusi pendidikan terutama IPT dan IPTS dan juga institusi kemahiran perlu menyelaraskan segala kurikulum mereka sesuai dengan Industri 4.0. Sebagai contoh menjelang tahun 2020, kita memerlukan 2,000 data scientist, Tuan Yang di- Pertua. 2,000 saintis data ini dia tak boleh wujud dalam setahun dua, dia perlu diusahakan. Kita telah menumpukan juga kepada perusahaan kecil sederhana (PKS). Semalam kita ada mesyuarat peringkat kebangsaan bersama Yang Amat Berhormat Perdana Menteri dan kita telah menggariskan perkara-perkara yang kita perlu buat untuk membantu PKS bagi menyesuaikan usaha-usaha perniagaan mereka selaras dengan Industri 4.0. Antara sektor yang kita tumpukan ialah kimia, elektrik dan elektronik, mesin dan peralatan, aeroangkasa dan juga peranti perubatan. Sebagai contoh daripada sudut aeroangkasa, semalam saya diberi peluang untuk melancarkan fan case ataupun pembuatan kelongsong bagi kipas kapal terbang disediakan oleh syarikat kita, UMW. Selepas itu kita akan menghantar dan kita dah menghantar pun ke Singapura bagi pihak Rolls Royce dan ini satu usaha sesuai dengan masa depan pengeluaran ataupun Industri 4.0. Seterusnya negara-negara yang terlibat dalam pelaburan pembuatan di negara kita. Saya ada senarai di sini. Ini adalah antara Januari hingga Jun 2017. Negara Bilangan Projek Singapura 44 Jepun 16 Jerman 10 Netherlands 8 Hong Kong 6 Switzerland 5 Perancis 4. Itu antara tujuh negara yang melabur di negara kita antara Januari hingga Jun 2017 di dalam sektor pembuatan. Terima kasih. 5. Tan Sri Dr. Muhammad Leo Michael Toyad Abdullah [Mukah] minta Menteri Kerja Raya menyatakan, apakah inisiatif kementerian dalam merancakkan penggunaan sistem bangunan industri (IBS) terutamanya pemaju sektor swasta untuk menjayakan dasar pembangunan negara serta apakah tindakan yang akan dikenakan sekiranya pemaju gagal mengguna pakai sistem ini.